钦定古今图书集成/理学汇编/学行典/第245卷 > 陈中渐
## 钦定古今图书集成/理学汇编/学行典/第245卷 > 陈中渐

按《浙江通志》：“陈中渐，号风山，海宁人，为名诸生。喜周
人之急，所贷予，常焚券不责偿。市有持赝银行，哭甚
哀，问知为里侩所欺，即自探怀中银，如数与之。有丁
氏鬻产，既受价徙矣，复据之。中渐怜其贫，为更授价，
及割他产与之。有韩太史者，常负中渐债，已死，其夫
人赍钱币请偿，中渐谢不受。某氏女坐怨家诬蔑，不”
能自明。中渐挺身御史前白其冤，家益落。年五十五
卒。以长子与郊贵，赠吏科给事中。与郊，万历甲戌进
士，仕至太常寺少卿。次子与相，仕至贵州按察副使。
两受貤赠，子孙登科名仕籍者三十馀人，人谓“中渐
阴德，世食其报”云。